న్యూఢిల్లీ: భారత 14వ రాష్ట్రపతిగా ప్రమాణస్వీకారం చేసిన రామ్నాథో కోవింద్కు ప్రధాని మోదీ అభినందనలు తెలిపారు. కోవింద్ ప్రారంభోపన్యాసం ఎంతో స్ఫూర్తిదాయకంగా ఉందని, భారతదేశం బలం, ప్రజాస్వామ్యం, భిన్నత్వంలో ఏకత్వం సారాంశాన్ని అద్భుతంగా ఆయన ఆవిష్కరించారని ట్విట్టర్ పోస్ట్లో మోదీ తన సంతోషాన్ని వ్యక్తం చేశారు. మంగళవారంనాడు పార్లమెంటు సెంట్రల్ హాల్ వేదికగా ప్రమాణస్వీకారం చేసిన కోవింద్ తన ప్రసంగంలో డాక్టర్ రాధాకృష్ణన్, డాక్టర్ అబ్దుల్ కలాం, ప్రణబ్ ముఖర్జీ వంటి ఎందరో ప్రముఖులు నడిచిన రాజ్పథ్ దారిలో నడవడం అదృష్టంగా భావిస్తున్నానని, తనకు అప్పగించిన బాధ్యతలను వినమ్రంగా స్వీకరిస్తున్నానని అన్నారు. ప్రపంచం ఒక కుటుంబం అనే ఫిలాసఫీని భారత్ బలంగా నమ్ముతుందన్నారు. మనం సాధించాల్సింది ఇంకా ఎంతో ఉందని, అభివృద్ధి ఫలాలు అందరికీ అందినప్పుడే దేశం అభివృద్ధి చెందుతుందని కోవింద్ తన ప్రసంగంలో పేర్కొన్నారు. రాష్ట్రపతిగా కోవింద్ ప్రమాణస్వీకారానికి ముందు రాజ్ఘాట్కు చేరుకుని జాతిపిత మహాత్మాగాంధీ సమాధిపై పుష్పగుచ్ఛం ఉంచి నివాళులర్పించారు. కోవింద్ వెంట ఆయన భార్య సవిత కూడా ఉన్నారు.
newdhilly: bhaarata 14va raashtrapatigaa pramaanasveekaaram chesina ramnatho kovindku pradhaani modii abhinandanalu telipaaru. kovind praarambhopanyaasam entho sphuurtidaayakamgaa undani, bharatadesam balam, prajaaswaamyam, bhinnatvamlo ekatvam saaraamsaanni adbhutamgaa aayana aavishkarinchaarani twitter postlo modii tana santoshaanni vyaktam chesaru. mangalavaaramnaadu paarlamentu central hal vedikagaa pramaanasveekaaram chesina kovind tana prasangamlo dactor radhakrishnan, dactor abdul kalaam, pranab mukharji vanti endaro pramukhulu nadichina rajpath daarilo nadavadam adrushtamgaa bhaavistunnaanani, tanaku appaginchina baadhyatalanu vinamramgaa sweekaristunnaanani annaru. prapancham oka kutumbam ane philasaphini bharat balangaa nammutundannaru. manam saadhinchaalsindi inka entho undani, abhivruddhi phalaalu andarikee andinappude desham abhivruddhi chendutundani kovind tana prasangamlo perkonnaru. raashtrapatigaa kovind pramaanasveekaaraaniki mundu rajghatku cherukuni jaatipita mahatmagandhi samaadhipai pushpaguchcham unchi nivaalularpinchaaru. kovind venta aayana bharya savita kuudaa unnaaru.